La Casa de Cultura mostra els treballs de l’entitat ‘Somllar’
2025-07-24

Dilluns que ve 27 de juny, la Casa de Cultura de Burjassot estrenarà una nova exposició. En aquest cas es podran contemplar els treballs artístics realitzats al llarg de l’any per part de les xiquetes i els xiquets que formen part de ‘Somllar’, entitat d’utilitat pública la missió de la qual és la protecció, atenció i educació de menors tutelats.

‘Somllar’ està celebrant la seua Setmana Cultural i, dins de la programació, enguany han pensat a crear la mostra, que es podrà visitar fins al dijous 30 de juny, perquè les xiquetes i els xiquets vegen com les seues creacions de dibuix i pintura, realitzades al llarg de l’any, es converteixen en vertaderes obres d’art.

De fet, el mateix dia 30 de juny, les creadores i els creadors de cadascun dels dibuixos i pintures exposades visitaran la mostra a la Casa de Cultura i, amb tota seguretat, es quedaran sorpresos de com queden de bé les seues obres en una sala d’exposicions.